**גאורג היים** (בגרמנית: **Georg Heym**; ‏30 באוקטובר 1887 - 16 בינואר 1912) היה סופר ומשורר גרמני. מחשובי המשוררים האקספרסיוניסטים, המייצג את האקספרסיוניזם המוקדם.

ביוגרפיה
--------

היים נולד בילניה גורה שבשלזיה בשנת 1887 להרמן ולג'ני היים. במשך חייו הקצרים, היה תדיר בקונפליקט מול מוסכמות חברתיות. הוריו, בני מעמד הביניים, לא הבינו את גישתו המרדנית של בנם. גישתו של היים עצמו כלפי הוריו הייתה דו ערכית; מצד אחד הייתה בו חיבה עמוקה כלפיהם אך מצד שני הוא התנגד בנחרצות לכל ניסיון לדכא את האינדיבידואליות והעצמאות שלו.

בשנת 1900 עברה משפחת היים לברלין, שם הלך גאורג למספר בתי ספר שונים, אך לא בהצלחה רבה. לבסוף הגיע לגמנסיית פרידריך וילהמס שבברנדנבורג. הוא לא היה מרוצה, וכדי להשתחרר מעט החל לכתוב שירה. לאחר שסיים את בית הספר, החל ללמוד משפטים בווירצבורג ולכתוב מחזות. רוב ההוצאות לאור התעלמו מכתביו.

בשנת 1910 פגש היים את הכותב והמשורר סיימון גוטמן, שהזמין את היים להצטרף ל"מועדון החדש" שייסדו קורט הילר ויעקב ואן הודיס, בו ביקרו בין היתר גם אלזה לסקר-שילר, גוטפריד בן, קרל קראוס, דוד באומגרט וגאורג טראקל. למרות שלמועדון לא הייתה מטרה מוצהרת, כל חבריו היו שותפים בתחושת מרד נגד התרבות העכשווית של זמנם וברצון למהפך פוליטי ואסתטי. המועדון העלה קברטים ייחודים (*Neopathetisches Cabaret* (גר')) בהם החברים הציגו עבודות. זה היה המקום בו השיג היים את הכרתו הראשונה, ושירתו קיבלה מיד שבחים. בינואר 1911, יצא לאור ספרו הראשון של היים והיחיד שהתפרסם בחייו: *Der ewige Tag*.

בשנים הבאות עסק היים במספר עבודות משפטיות, אך לא החזיק באף אחת מהן זמן ממושך, לאור חוסר ההערכה שלו כלפי סמכות. ב-16 בינואר 1912 היים וחברו ארנסט באלקה יצאו להחליק בנהר הקפוא של האוול. כמה ימים מאוחר יותר, נמצאו גופותיהם. נראה שבאלקה נפל למי האגם דרך פתח בקרח והיים ניסה להצילו אך נפל גם הוא. היים נותר בחיים כחצי שעה וזעק לעזרה. קריאותיו נשמעו בידי כמה עובדי יערות, אך הם לא הצליחו להגיע אליו.

עבודתו
------

### שירה

* *Der Gott der Stadt*, ‏1910
* *Der Krieg*, ‏1911
* *Der ewige Tag*, ‏1911
* *Umbra vitae*, ‏1912
* *Marathon*, ‏1914

### פרוזה

* *Der Dieb. Ein Novellenbuch*, ‏1913

### דרמה

* *Der Athener Ausfahrt*, ‏ 1907

### אחר

* *Versuch einer neuen Religion*, ‏1909

ביבליוגרפיה
-----------

* Heym, Georg (1994). *The Thief and Other Stories*. Translated by Susan Bennett (1st ed.). London: Libris. ISBN 1-870352-48-3.
* Heym, Georg (2004). *Poems*. Translated, with an introduction and notes by Antony Hasler (1st ed.). London: Libris. ISBN 1-870352-97-1. Bilingual edition. Review by Will Stone (2004). Review by Michael Hoffman (21 May 2005). (הוצאה מחודשת: Evanston, Illinois: Northwestern University Press, 2006. מסת"ב 0-8101-2322-3.)

קישורים חיצוניים
----------------

ויקישיתוף מדיה וקבצים בנושא **גאורג היים** בוויקישיתוף
* גאורג היים, שלושה שירים, תרגם מגרמנית שמעון זנדבנק, 24 בספטמבר 2012
* גאורג היים, באתר "Find a Grave" (באנגלית)

הערות שוליים
------------

1. ↑  אשר רייך, סוף העולם, הוצאת הקיבוץ המאוחד 2013 - עמוד 69

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007262665705171
* BnF: cb120577123 (data)
* GND: 118550683
* ISNI: 0000 0001 1070 6398
* LCCN: n83058623
* MusicBrainz: 6f0c219a-0b8a-40a1-b98c-9e3a021feddc
* NDL: 00443250
* NKC: jn19990003487
* NLG: 122438
* NLP: A11878605
* NTA: 069017360
* RSL: 000017549
* SELIBR: 227187
* SNAC: w6b30fgm
* SUDOC: 028819896
* Trove: 1043032
* VIAF: 73873700
* WorldCat: lccn-n83058623

 |